Billy Mitchell

William «Billy» Mitchell (født 29. desember 1879, død 19. februar 1936) var en amerikansk general og luftmaktsteoretiker.

Mitchell tjenestegjorde i Frankrike under første verdenskrig og var ved krigens slutt leder for samtlige amerikanske luftstridskrefter i landet. Etter krigen ble han nestkommanderende i hærens flyvåpengren Army Air Service, og ble forkjemper for en økt bruk av luftmakt da han mente at dette ville være viktig i fremtidige kriger. Han argumenterte blant annet for bombeflys egnethet til å senke krigsskip og organiserte en rekke bombeangrep mot stillestående skip for å demonstrere ideen.

Han skaffet seg flere fiender i hæren grunnet kritikk og i 1925 ble han fratatt en midlertidig kommisjon som brigader. Han ble seinere samme år stilt for krigsrett for ulydighet etter å ha anklaget hærens og marinens ledere for «en nærmest forræderisk ledelse av nasjonens forsvar» etter at ledelsen investerte i krigsskip framfor hangarskip. Han trakk seg fra hæren kort etter.

Mitchell ble posthumt utnevnt til generalmajor av president Franklin D. Roosevelt. Bombeflyet North American B-25 Mitchell er oppkalt etter ham.

Referanser 

Luftmaktsteoretikere
Offiserer fra USA
Militærteoretikere